

**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Coleg/Ysgol:** | Gwasanaethau Digidol |
| **Teitl y Swydd:** | Technegydd Isadeiledd (HPC) |
| **Adran/Pwnc:** | Y Gwasanaethau TG |
| **Cyflog:** | Gradd 6: £27,131 – £30,502 y flwyddyn |
| **Oriau gwaith:** | *35 awr* |
| **Contract:** | Swydd barhaol yw hon |
| **Lleoliad:** | Lleolir y swydd hon ar Gampws Parc Singleton |

|  |  |
| --- | --- |
| **Cyflwyniad** | Mae Prifysgol Abertawe yn brifysgol flaengar sy'n cydbwyso addysgu ac ymchwil, mae’n un o'r 30 prifysgol orau mewn tablau cynghrair diweddar, ac mae ganddi hanes rhagorol o ran profiad a chyflogadwyedd myfyrwyr.  Mae gweithio ym Mhrifysgol Abertawe yn rhoi cyfle i chi weithio gyda phobl sy'n ysbrydoli ar wahanol brosiectau i wella'r profiad ar gyfer staff a myfyrwyr a chefnogi ymchwil a fydd yn gwneud gwahaniaeth go iawn i'r byd.  Mae'r Brifysgol a'r Gwasanaethau TG yn annog meddylfryd gwahanol ac yn darparu’r cyfle i roi cynnig ar ymagweddau a dulliau newydd sy'n galluogi'r meddylfryd gwahanol hwn, wrth sicrhau y caiff anghenion busnes eu diwallu. |
| **Gwybodaeth gefndirol** | Mae'r Gwasanaethau TG wedi bod yn llwyddiannus iawn wrth fynd i'r afael â heriau diweddar Covid, lle bu cyflawni a newid cyflym. Mae hyn wedi'i gydnabod yn y Brifysgol, gyda mwy o ffocws ar agweddau Digidol wrth i ni symud ymlaen. Mae hyn wedi'i amlygu drwy gymeradwyo'n ddiweddar fuddsoddiad sylweddol yn y Gwasanaethau TG, gan ganolbwyntio ar feysydd sy'n cynnwys seiberddiogelwch a rhwydweithio sy'n cynnig cyfleoedd go iawn am newid, yn ogystal â galluogi allbynnau craidd y Brifysgol mewn addysgu ac ymchwil. |
| **Prif Ddiben y Swydd** | Fel Technegydd Isadeiledd ar gyfer y Gwasanaethau Isadeiledd, byddwch yn cynorthwyo wrth gefnogi, cyflwyno a rheoli'r holl wasanaethau isadeiledd ar draws y Brifysgol gan dalu sylw penodol i HPC.  Mae'r Technegydd Isadeiledd yn cynorthwyo gyda gweithrediad o ddydd i ddydd, diogelwch a chyflwyno ein gwasanaethau isadeiledd, gan ddatblygu a chefnogi cynnyrch a gwasanaethau sy'n effeithlon, yn ddiogel, yn optimaidd ac sy'n cyd-fynd â nodau ac amcanion busnes. Bydd deiliad y swydd yn gyfrifol am gynnal data ffurfweddu, cynllunio capasiti, argaeledd a pharhad gwasanaethau. Bydd yn cydymffurfio â lefelau gwasanaeth a'r holl brosesau gweithredol (megis prosesau rheoli digwyddiadau, problemau, newid) sy'n berthnasol i wasanaethau cyfrifiadura defnyddwyr terfynol.  Bydd deiliad y swydd yn cynorthwyo wrth gefnogi’r timau llinell gyntaf ac ail linell wrth ddarparu cymorth defnyddwyr terfynol i'r Brifysgol (gan gynnwys myfyrwyr, staff a gwesteion), ac yn cyfrannu at ddadansoddi a chynllunio gwelliant parhaus, yn ogystal â datblygu atebion a darpariaeth isadeiledd.  Bydd deiliad y rôl yn chwarae rhan bwysig wrth gynorthwyo i roi saernïaeth cyflwr targed ar waith drwy ddilyn dyluniadau atebion cydlynol, patrymau, safonau a mapiau llwybrau saernïaeth gyfeirio, mewn cydweithrediad agos â'r Rheolwr Gwasanaethau Cwmwl, Cyfrifiadura a Storio a'r Prif Bensaer Isadeiledd  Fel Technegydd Isadeiledd, byddwch yn gweithio’n eang ar draws maes cyfan isadeiledd digidol gan gynnwys Cyfrifiadura Perfformiad Uchel (HPC) a'r cwmwl, cyfrifiadura a storio.  Bydd y prif ddyletswyddau'n cynnwys y canlynol:   1. Drwy adrodd yn uniongyrchol i'r Rheolwr Cwmwl, Cyfrifiadura a Storio, bydd y Technegydd Isadeiledd yn cefnogi cyflwyno gwasanaethau HPC yn y brifysgol. 2. Gweithredu fel cyswllt rhwng timau cymorth ail linell ac isadeiledd. Cynorthwyo gyda diagnosio a chywiro materion a nodwyd. 3. Gweithio ar draws timau gweithredu isadeiledd i wella cyflwyno gwasanaethau. 4. Cynorthwyo gyda gweithgareddau cefnogi isadeiledd, gan gynnwys gweinyddu ymatebol a rhagweithiol. 5. Cynorthwyo gyda rheoli trwsio a diweddaru isadeiledd y brifysgol. 6. Cyfrannu at greu, adolygu a chynnal erthyglau sylfaen wybodaeth, er mwyn cynorthwyo wrth ddatrys digwyddiadau neu geisiadau parhaus. 7. Ymgymryd â gwaith sy'n deillio o brosiectau cymorth, ceisiadau am newid neu gofnodion problemau, gan sicrhau bod yr holl weithgareddau o'r fath yn bodloni lefelau gwasanaeth disgwyliedig. 8. Cynorthwyo gyda monitro systemau isadeiledd ar gyfer defnyddio a methiant adnoddau. 9. Ceisio adborth a gweithredu arno’n barhaus i ddysgu a datblygu fel gweithiwr proffesiynol, gan gymryd cyfrifoldeb am eich datblygiad proffesiynol parhaus eich hun a bod yn esiampl i gydweithwyr. Gan chwilio am gyfleoedd i wella pobl a phrosesau'n barhaus, disgwylir i'r holl staff TG ddatblygu er twf personol a phroffesiynol neu pan fydd angen gwneud hynny'n weithredol. 10. Sicrhau cydymffurfiaeth â gofynion cyfreithiol a rheoleiddiol o ran cydraddoldeb ac amrywiaeth, diogelu data, hawlfraint a thrwyddedu, diogelwch, polisïau ariannol a rhai eraill y Brifysgol, a gweithdrefnau fel y bo'n briodol.   **[Lefelau Cyfrifoldeb Diffiniedig SFIA ar gyfer y Swydd](https://sfia-online.org/en/sfia-8/responsibilities/level-5)**   * Annibyniaeth (Lefel 2) * Dylanwad (Lefel 3) * Cymhlethdod (Lefel 3) * Sgiliau Busnes (Lefel 2) * Gwybodaeth (Lefel 2) |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 3. Arwain wrth wella perfformiad iechyd a diogelwch yn barhaus drwy ddealltwriaeth dda o’r proffil risg a datblygu diwylliant iechyd a diogelwch cadarnhaol. 4. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd y Gyfadran/yr Adran neu gynrychiolydd a enwebwyd ganddo. 5. Sicrhau bod rheoli risg yn rhan gynhenid o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:**  **Gwerthoedd:**   * Tystiolaeth o ymfalchïo mewn darparu gwasanaethau ac atebion proffesiynol * Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid. * Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol   **Cymwysterau:**  **•** TGAU Mathemateg a Saesneg i radd C neu'n uwch (neu gyfwerth)  • Lefel 3 neu gymhwyster TG uwch arall  **Profiad, Gwybodaeth a Sgiliau:**   * Profiad o ddarparu cymorth rhagorol i gwsmeriaid, fel technegydd TG neu mewn rôl debyg * Profiad o weithio fel aelod o dimau ac ar draws timau i ysgogi a chefnogi cydweithwyr, datrys ymholiadau gan gwsmeriaid a chyflawni amcanion tîm. * Gwybodaeth eang a chyfredol am amrywiaeth eang o gymwysiadau, platfformau ac offer TG * Gosod a gweinyddu meddalwedd system weithredu Linux. * Sgiliau cyfathrebu ardderchog yn ysgrifenedig ac ar lafar * Y gallu i gofnodi, rhoi diagnosis a datrys problemau TG yn gywir, yn unol â phrosesau safonol y gellir eu hailddefnyddio. * Tystiolaeth o’r gallu i ddatrys problemau mewn modd creadigol, gan ddefnyddio amrywiaeth o dechnegau i ddod o hyd i ateb * Tystiolaeth o’r gallu i ddefnyddio technoleg i weithio'n gywir ac yn hyderus. * Tystiolaeth o’r gallu i weithio ar sawl tasg ar yr un pryd, gan weithio ar draws sianeli, gan gynnig cymorth mewn sawl lleoliad i gwsmeriaid ag anghenion amrywiol * Y gallu i gefnogi gwelliant parhaus.   **Y Gymraeg:***(Dileer fel y bo'n briodol)*  Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon)  *e.e. ynganu geiriau Cymraeg, enwau lleoedd, enwau adrannau.Gallu ateb y ffôn yn Gymraeg (bore da/pnawn da).* *Gallu defnyddio/dysgu geiriau ac ymadroddion pob dydd sylfaenol (diolch, os gwelwch yn dda, esgusodwch fi).* *Gallwch gyrraedd Lefel 1 drwy gwblhau cwrs hyfforddiant un awr.*  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/).  **Meini Prawf Dymunol:**   * Gallu cyfathrebu yn Gymraeg * Profiad o weithio mewn amgylchedd addysg uwch * Gradd mewn Peirianneg Drydanol, Cyfrifiadureg neu ddisgyblaeth debyg. * Profiad o ieithoedd sgriptio gan gynnwys Bash. * Gall profiad gwaith sylweddol mewn rôl isadeiledd TG gael ei ystyried yn lle gradd. |
| **Gwybodaeth Ychwanegol** |  |

  